Môžem užívať candivac spolu s amoksiklavom?
Dobrý deň. Užívala som candivac 10 dní 20 pauza teraz ho začnem užívať znovu. Robili mi ster z hrdla kde mam stafylokoka a streptokoka, dali mi at. Amoksiklav. Predtým som mala problém s candidou a keďže tieto at mi môžu vyvolať zasa candidu. Môžem candivac užívať spolu s amoksiklavom? Ďakujem
Dobrý deň,
ďakujeme za Vašu otázku.
Medzi antibiotikami Amoksiklav a výživovým doplnkom Candivac nebolo pozorované vzájomné ovplyvnenie účinku. Uvedená kombinácia sa javí byť bezpečná a v praxi je aj bežne používaná. Vzhľadom na to, že výživové doplnky nepodliehajú klinickým skúškam, prípadné interakcie nemuseli byť zachytené.
Prajem pekný zvyšok dňa.
S pozdravom
PharmDr. Veronika Kiabová